ddrg/super_eurlex huggingface dataset:
(4)

I henhold til artikel 5 i gennemførelsesafgørelse (EU) 2018/1493 indsendte Ungarn sammen med anmodningen om forlængelse en rapport med redegørelsen om procentsatsen for momsfradraget. På grundlag af de foreliggende oplysninger, nemlig skatterevisionserfaring og statistiske data vedrørende privat brug af personbiler, bekræfter Ungarn i anmodningen om forlængelse, at grænsen på 50 % stadig er berettiget og fortsat er hensigtsmæssig. Desuden har den særlige foranstaltning ved at forenkle momsopkrævningen været effektiv med hensyn til at mindske den administrative byrde for virksomhederne og skattemyndighederne. Samtidig forhindrer den momsunddragelse som følge af ukorrekt registrering. Ungarn bør derfor gives tilladelse til fortsat at anvende den særlige foranstaltning.
(5)

I henhold til artikel 395, stk. 2, andet afsnit, i direktiv 2006/112/EF, fremsendte Kommissionen ved brev af 25. marts 2021 Polens anmodning til de øvrige medlemsstater undtagen Cypern, og ved brev af 26. marts 2021 Polens anmodning til Cypern. Ved brev af 29. marts 2021 meddelte Kommissionen Polen, at den rådede over alle de oplysninger, der var nødvendige for at vurdere anmodningen.
(7)

Ifølge Tyskland har den særlige foranstaltning vist sig at være et meget effektivt middel til at forenkle momsopkrævningen og hindre momsunddragelse og -undgåelse. Den særlige foranstaltning mindsker den administrative byrde for virksomheder og skatteforvaltninger, da det ikke er nødvendigt at holde øje med den efterfølgende anvendelse af de varer og ydelser, for hvilke fradragsretten på anskaffelsestidspunktet var udelukket. Tyskland bør derfor gives tilladelse til fortsat at anvende den særlige foranstaltning i endnu en begrænset periode indtil den 31. december 2024.
(4)

Adskillige dommere, anklagere og sikkerhedsofficerer er ansvarlige for at håndhæve russisk ret på det ulovligt besatte Krim og i den ulovligt besatte by Sevastopol. Disse personer har truffet partiske afgørelser i mange politisk motiverede straffesager eller retsforfulgt proukrainske aktivister eller intensiveret undertrykkelseskampagnen over for modstandere af den ulovlige annektering.
(6)

Artikel 199, stk. 1, litra g), i direktiv 2006/112/EF giver medlemsstaterne mulighed for at fastsætte, at modtageren er den afgiftspligtige person i forbindelse med levering af fast ejendom, der bliver solgt af domsskyldneren som led i en tvangsauktion (»ordningen for omvendt betalingspligt«). Den særlige foranstaltning giver Ungarn mulighed for at udvide anvendelsen af ordningen for omvendt betalingspligt for andre leveringer, der foretages af afgiftspligtige personer, der er genstand for en insolvensprocedure, navnlig levering af investeringsgoder og levering af andre varer og tjenesteydelser med en markedsværdi på mere end 100 000 HUF.
(1)

Højpatogen aviær influenza (HPAI) er en infektiøs virussygdom hos fugle, og den kan have alvorlige konsekvenser for fjerkræopdrættets rentabilitet og forårsage forstyrrelser i samhandelen inden for Unionen og eksporten til tredjelande. HPAI-virus kan inficere trækfugle, som så kan sprede disse virus over lange afstande under deres efterårs- og forårstræk. Forekomsten af HPAI-virus hos vilde fugle udgør derfor en vedvarende trussel med hensyn til direkte og indirekte indslæbning af disse virus på bedrifter, hvor der holdes fjerkræ eller fugle i fangenskab. Ved udbrud af HPAI er der risiko for, at sygdomsagensen spreder sig til andre bedrifter, hvor der holdes fjerkræ eller fugle i fangenskab.
(2)

Mandatet for de nuværende eksterne revisorer for Banka Slovenije, Ernst & Young revizija, poslovno svetovanje, d.o.o., udløb efter revisionen for regnskabsåret 2020. Det er derfor nødvendigt at udnævne eksterne revisorer fra regnskabsåret 2021.
(4)

Den 1. september 2021 indstillede de græske militære myndigheder, at flotilleadmiral Michail MAGKOS udnævnes til efterfølger for kontreadmiral Stefano FRUMENTO som øverstbefalende for EU-styrken for EUNAVFOR MED IRINI fra den 1. oktober 2021.
Dato for opførelse på listen

»1.

Mehmet Ferruh AKALIN

Fødselsdato: 9.12.1960 Pasnummer eller ID: 13571379758 Nationalitet: tyrkisk Køn: mand

Mehmet Ferruh Akalin er vicedirektør (viceadministrerende direktør) og medlem af bestyrelsen af Turkish Petroleum Corporation (TPAO). Han er chef for TPAO's efterforskningsafdeling. I sin egenskab af TPAO's vicedirektør og chef for efterforskningsafdelingen er Mehmet Ferruh Akalin ansvarlig for planlægning, ledelse og gennemførelse af TPAO's offshoreaktiviteter inden for efterforskning af kulbrinter. Disse omfatter TPAO's boreaktiviteter, som ikke er blevet tilladt af Republikken Cypern, som angivet nedenfor. De pågældende boreaktiviteter blev foretaget af: a) TPAO's boreskib Yavuz i Republikken Cyperns søterritorium mellem juli og september 2019 b) TPAO's boreskib Yavuz i et område i Republikken Cyperns eksklusive økonomiske zone, som den har underrettet FN om, og som er afgrænset i en aftale med Egypten, mellem oktober 2019 og januar 2020 c) TPAO's boreskib Yavuz i et område i Republikken Cyperns eksklusive økonomiske zone, som den har underrettet FN om, og som er afgrænset i en aftale med Egypten samt i en aftale med Israel, mellem januar og april 2020 d) TPAO's boreskib Yavuz i et område i Republikken Cyperns eksklusive økonomiske zone, som den har underrettet FN om, og som er afgrænset i en aftale med Egypten, mellem april og oktober 2020 e) TPAO's boreskib Fatih i et område i Republikken Cyperns eksklusive økonomiske zone, som den har underrettet FN om, i umiddelbar nærhed af dens søterritorium, mellem november 2019 og januar 2020 f) TPAO's boreskib Fatih i et vestligt område i Republikken Cyperns eksklusive økonomiske zone, som den har underrettet FN om, mellem maj og november 2019.
(3)

Handelsudvalget skal ved skriftlig procedure, som forventes at finde sted inden udgangen af 2021, vedtage en afgørelse om ændring af tillæg 2 (Liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus), tillæg 2A (Addendum til liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus) og tillæg 5 (Produkter, for hvilke punkt b) i Den Europæiske Unions erklæring vedrørende artikel 5 i tilknytning til produkter med oprindelse i Colombia, Ecuador og Peru finder anvendelse) til bilag II. Disse tillæg er baseret på det harmoniserede system (HS) 2007. De produktspecifikke oprindelsesregler i nævnte bilag skal tilpasses det opdaterede HS, sådan som dette finder anvendelse fra 2017. En sådan tilpasning ville omfatte de ændringer, der er indført ved HS 2012 og HS 2017, af de produktspecifikke oprindelsesregler i tillæg 2, 2A og 5. Af hensyn til klarheden og henset til det antal ændringer, der skal foretages i tillæggene, skal tillæggene erstattes i sin helhed.
(2)

På grundlag af de skøn for efterspørgslen efter euromønter i 2021, som de medlemsstater, der har euroen som valuta, forelagde ECB, godkendte ECB den samlede mængde af euromønter bestemt til at sættes i omløb og euromønter til samlerbrug, der ikke er bestemt til at sættes i omløb for 2021, ved Den Europæiske Centralbanks afgørelse (EU) 2020/1997 (ECB/2020/57) (1).
BILAG

Følgende person tilføjes til listen i bilag I og III til afgørelse (FUSP) 2015/1333:

»29. Navn: 1: Osama 2: Al Kuni 3: Ibrahim 4: ikke oplyst

Titel: leder af al-Nasr-detentionscentret i Zawiyah Stilling: ikke oplyst Fødselsdato: 4. april 1976Fødested: Tripoli, Libyen Alias af god kvalitet: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Alias af mindre god kvalitet: ikke oplyst Nationalitet: libysk Pasnummer: ikke oplyst Nationalt identitetsnummer: ikke oplyst Adresse: Zawiyah, Libyen Opført på listen den: 25. oktober 2021Yderligere oplysninger: Som de facto-leder af al-Nasr-detentionscentret har den pågældende person direkte og/eller gennem underordnede deltaget i eller ydet støtte til handlinger, der krænker den gældende internationale menneskerettighedslovgivning, eller handlinger, der udgør en overtrædelse af menneskerettighederne i Libyen. Den pågældende person har handlet for, på vegne af eller under ledelse af to personer på listen, som er uløseligt knyttet til menneskehandelen i Zawiyahnetværket, nemlig Mohamed Kashlaf (nr. 25 på listen) og Abdulrahman al Milad (nr. 26 på listen). Opført på listen i henhold til punkt 15 og 17 i resolution 1970 (rejseforbud og indefrysning af aktiver).

Opført på listen i henhold til punkt 11, litra a) og f), i resolution 2213 (2015) og punkt 11 i resolution 2441 (2018).

Supplerende oplysninger

Som de facto-leder af al-Nasr-detentionscentret har den pågældende person direkte og/eller gennem underordnede deltaget i eller ydet støtte til handlinger, der krænker den gældende internationale menneskerettighedslovgivning, eller handlinger, der udgør en overtrædelse af menneskerettighederne i Libyen. Den pågældende person har handlet for, på vegne af eller under ledelse af to personer på listen, som er uløseligt knyttet til menneskehandelen i Zawiyahnetværket, nemlig Mohamed Kashlaf (nr. 25 på listen) og Abdulrahman al Milad (nr. 26 på listen). I årevis er al-Nasr-detentionscentret i Zawiyah blevet fremhævet i offentlige og fortrolige rapporter, der beskriver den vanskelige situation for migranter og asylansøgere i Libyen, herunder tortur, seksuel og kønsbaseret vold samt menneskehandel. Humanitære organisationer og ofre for menneskehandel har konsekvent identificeret den pågældende person som de facto-leder af detentionscentret. Tre personer, der havde arbejdet i al-Nasr-detentionscentret, er blevet idømt fængselsstraffe for tortur af migranter i detentionscentret.«
(6)

Den vigtigste opgave for rescEU's kapaciteter til opbygning af et CBRN-beredskabslager er at sikre CBRN-modforanstaltninger såsom personlige værnemidler, anordninger, laboratorieudstyr og logistikelementer, der kan anvendes i tilfælde af kemiske, biologiske, radiologiske og nukleare hændelser. Disse CBRN-modforanstaltninger kan også anvendes til støtte for andre rescEU-kapaciteter, der anvendes i tilfælde af isolerede eller kombinerede kemiske, biologiske, radiologiske og nukleare agenser for så vidt angår infrastruktur, bygninger, køretøjer, udstyr og afgørende beviser, og de kan omfatte terapeutika og andre relevante artikler, der er nødvendige for førstehjælpere og befolkningen som helhed. Kapaciteterne til opbygning af et CBRN-beredskabslager bør gennemføres som et supplement til kapaciteterne til opbygning af et medicinsk beredskabslager.
III.

I artikel 40 får stk. 3-7 følgende ordlyd: »3. Verifikationen gennemføres ved hjælp af alle de informationskilder, der er til rådighed for EPPO, samt alle kilder, der er til rådighed for den pågældende europæiske anklager eller den pågældende europæiske delegerede anklager, i overensstemmelse med gældende national lovgivning, herunder de kilder, som ellers ville være til rådighed for den pågældende, hvis der blev handlet på nationalt plan. Den europæiske anklager eller den europæiske delegerede anklager kan gøre brug af EPPO’s personale med henblik på verifikationen. EPPO kan, hvis det er relevant, konsultere og udveksle oplysninger med EU-institutioner, -organer, -kontorer eller -agenturer samt nationale myndigheder, med forbehold for beskyttelsen af integriteten af en mulig fremtidig strafferetlig efterforskning. 4. Den europæiske delegerede anklager eller i givet fald den europæiske anklager afslutter verifikationen vedrørende iværksættelse af en efterforskning mindst 2 dage før udløbet af den frist, der er fastsat i forordningens artikel 27, stk. 1. Verifikationen i forbindelse med iværksættelse af en efterforskning afsluttes senest 20 dage efter overdragelsen. 5. I tilfælde hvor verifikationsopgaven er overdraget til en europæisk delegeret anklager, skal den europæiske delegerede anklager, hvis denne ikke afslutter verifikationen af, hvorvidt der skal indledes en efterforskning inden for den fastsatte frist, eller han/hun oplyser, at vedkommende ikke er i stand til at gøre det inden for den fastsatte frist, underrette den europæiske anklager, og hvis det anses for passende, skal denne forlænge den tilgængelige tid eller udstede en passende instruks til den europæiske delegerede anklager. 6. Hvis det vedrører en afgørelse om iværksættelse, kan den europæiske delegerede anklager eller i givet fald den europæiske anklager anmode den europæiske chefanklager om at forlænge den frist, der er nødvendig for at vedtage en afgørelse om iværksættelse, med op til 5 dage. 7. Hvis den pågældende europæiske anklager eller europæiske delegerede anklager ikke træffer en afgørelse inden for tidsfristen, anses dette som en beslutning om ikke at iværksætte en sag, og artikel 42 finder anvendelse i overensstemmelse hermed.«
(10)

På grundlag af oplysninger fra interesserede parter fra industrien, medlemmer af EU's Miljømærkenævn og indehavere af EU-miljømærket behandles pigmenter med TMP for at forbedre deres massestrøm under dosering og for at forbedre dispersionen under blandingen. TMP-behandlede pigmenter fremmer højere dispersionsniveauer og kortere blandingstider (anslået 30 % reduktion), hvilket resulterer i energibesparelser og øget produktivitet på anlægget. Der findes i øjeblikket ingen kendte alternativer, der giver de samme massestrøms- og dispersionsfordele som TMP. Det anslås, at forskning i og udvikling af ufarlige eller mindre farlige alternativer til TMP vil tage mindst to år uden nogen garanti for succes. Den fortsatte anvendelse af TMP-behandlede pigmenter i maling og lak er allerede blevet tilladt for flere andre ISO 14024 type I-miljømærker i Unionen.
(1)

Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's styrelsesråd og godkendes af Rådet for Den Europæiske Union.
(6)

Forlængelsens varighed bør være tilstrækkelig lang til, at revisionsprocessen kan færdiggøres, og til at tilvejebringe et pålideligt perspektiv, der skaber kontinuitet på markedet for nuværende og fremtidige licensindehavere, så de kan bevare fordelene ved EU-miljømærket for de af deres produkter, der er tildelt mærket.
(4)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Paulo SOARES som missionschef for EUAM RCA yderligere fra den 9. december 2021 til den 8. august 2022 —
(3)

I undersøgelsen, som blev godkendt ved afgørelse (FUSP) 2020/979, blev gennemførligheden af at udvikle et AAMVS påvist, og der blev fremhævet en række elementer, som skal overvejes, hvis konceptet skal blive til virkelighed. I fase II vil der blive udarbejdet en foreslået ramme for AAMVS og en plan for udvikling af systemet. Formålet med disse output vil være at støtte og styre kommende bestræbelser på at opbygge AAMVS.
KOMMISSIONENS GENNEMFØRELSESAFGØRELSE (EU) 2021/2055

af 23. november 2021

om ændring af gennemførelsesafgørelse (EU) 2021/182 om fastsættelse af fordeling efter medlemsstat af REACT-EU-midlerne for 2022

(meddelt under nummer C(2021) 8271)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 92b, stk. 4, og

ud fra følgende betragtninger:

(1) Gennemførelsesafgørelse (EU) 2021/182 (2) fastsætter fordelingen efter medlemsstat af REACT-EU-midlerne i form af bevillinger fra strukturfondene for 2021 i overensstemmelse med artikel 92b, stk. 4, i forordning (EU) nr. 1303/2013.

(2) I overensstemmelse med artikel 92b, stk. 4, i forordning (EU) nr. 1303/2013 skal gennemførelsesafgørelse (EU) 2021/182 revideres i 2021 for at fastsætte fordelingen af REACT-EU-midlerne for 2022 på grundlag af de data, der er tilgængelig senest den 19. oktober 2021.

(3) Overskriften på gennemførelsesafgørelse (EU) 2021/182 bør ændres for at medtage henvisninger til 2022-fordelingen.

(4) Bilag VIIa til forordning (EU) nr. 1303/2013 foreskriver kriterierne og metoden for tildeling af REACT-EU-midlerne.

(5) Af hensyn til medlemsstaternes programmering bør den konkrete fordeling angives i 2018-priser for at fastsætte de ressourcer, der reelt er til rådighed efter fratrækning af beløbet til teknisk bistand på Kommissionens initiativ og støtten til administrationsudgifter. Af hensyn til gennemsigtigheden bør fordelinger også være udtrykt i løbende priser.

(6) Gennemførelsesafgørelse (EU) 2021/182 bør derfor ændres i overensstemmelse hermed —

VEDTAGET DENNE AFGØRELSE:

Artikel 1 I gennemførelsesafgørelse (EU) 2021/182 foretages følgende ændringer: 1) Overskriften affattes således: »Kommissionens gennemførelsesafgørelse (EU) 2021/182 om fastsættelse af fordeling efter medlemsstat af REACT-EU-midlerne for 2021 og 2022«. 2) Bilaget angives som »Bilag I«. 3) Bilaget til denne afgørelse, herunder fordelingen efter medlemsstat af REACT-EU-midlerne for 2022, tilføjes som bilag II.

Artikel 2 Denne afgørelse er rettet til medlemsstaterne.

Udfærdiget i Bruxelles, den 23. november 2021. På Kommissionens vegne Elisa FERREIRA Medlem af Kommissionen

(1) EUT L 347 af 20.12.2013, s. 320.

(2) Kommissionens gennemførelsesafgørelse (EU) 2021/182 af 12. februar 2021 om fastsættelse af fordeling efter medlemsstat af REACT-EU-midlerne for 2021 (meddelt under nummer C(2021) 843) (EUT L 53 af 16.2.2021, s. 103).
(3)

Den 8. juli 2021 anmodede De Forenede Nationers Kontor for Nedrustningsanliggender (UNODA), som er ansvarligt for den tekniske gennemførelse af de projekter, der er omhandlet i artikel 1 i afgørelse (FUSP) 2019/97, om en omkostningsfri forlængelse på 12 måneder af nævnte afgørelses gennemførelsesperiode. Forlængelsen vil give UNODA mulighed for at gennemføre flere af de projekter, der er omhandlet i artikel 1 i afgørelse (FUSP) 2019/97, hvis gennemførelse blev forsinket på grund covid-19-pandemien.
(3)

Mandatet for de eksterne revisorer for Banc Ceannais na hÉireann/Central Bank of Ireland, Mazars, udløb efter revisionen for regnskabsåret 2020. Det er derfor nødvendigt at udnævne eksterne revisorer for regnskabsårene 2021 og 2022.
(6)

For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt hurtigt på EU-plan i samarbejde med denne medlemsstat at afgrænse restriktionszonen for afrikansk svinepest, som omfatter beskyttelses- og overvågningszoner, i Tyskland.
(1)

Artikel 168 og 168a i direktiv 2006/112/EF fastsætter, at afgiftspligtige personer har ret til at fradrage moms på levering af varer og ydelser, som de har modtaget til anvendelse i forbindelse med deres afgiftspligtige transaktioner. Artikel 26, stk. 1, litra a), i nævnte direktiv indeholder et krav om at føre momsregnskab, når et erhvervsaktiv af de afgiftspligtige personer eller deres personale anvendes til privat brug eller, mere generelt, anden brug end erhvervsbrug.
(5)

I henhold til henstillingens punkt 9 bør Rådet ajourføre listen over PESCO-projekter senest i november 2018 for at medtage det næste sæt projekter i overensstemmelse med den procedure, der er fastsat i artikel 5 i afgørelse (FUSP) 2017/2315, som navnlig fastsætter, at den højtstående repræsentant for udenrigsanliggender og sikkerhedspolitik (»den højtstående repræsentant«) kan fremsætte en henstilling om identifikation og evaluering af PESCO-projekter på grundlag af PESCO-sekretariatets evalueringer med henblik på en rådsafgørelse på baggrund af militær rådgivning fra Den Europæiske Unions Militærkomité (EUMC).
(4)

Der er behov for yderligere handling fra Unionens side for at gennemføre visse foranstaltninger.
(2)

Den 21. og den 22. oktober 2021 vedtog Det Europæiske Råd konklusioner, hvori det erklærede, at det ikke vil acceptere forsøg fra tredjelandes side på at instrumentalisere migranter til politiske formål, fordømte alle hybride angreb ved EU's grænser og erklærede, at det vil reagere i overensstemmelse hermed. Det understregede, at Unionen fortsat vil bekæmpe det igangværende hybride angreb iværksat af det belarusiske regime, herunder ved omgående at vedtage yderligere restriktive foranstaltninger over for personer og juridiske enheder i overensstemmelse med sin gradvise tilgang.
(3)

De Forenede Nationers Sikkerhedsråds resolution (UNSCR) 2586 (2021) forlængede og tilpassede mandatet for FN's mission til støtte for Hodeidahaftalen (UNMHA) med henblik på at støtte gennemførelsen af aftalen om byen Hodeidah og havnene Hodeidah, Saleef og Ras Issa som fastsat i Stockholmaftalen, der blev indgået den 13. december 2018 af parterne i konflikten i Yemen, og godkendt ved UNSCR 2451 (2018) og UNSCR 2452 (2019).
2)

I afsnit A (»Personer«) affattes følgende punkter på listen således: Navn Identificerende oplysninger Begrundelse Opført på listen den »167. Dr. Jassem Mohammad ZAKARIA (alias Mohamed, Muhammad, Mohammed, Jasem) Fødselsdato: 1968 Køn: mand Tidligere arbejds- og socialminister. Som tidligere medlem af regeringen medansvarlig for det syriske regimes voldelige undertrykkelse af civilbefolkningen. 16.10.2012 229. Abdullah ABDULLAH (عبدالله عبدالله) Fødselsdato: 1956 Køn: mand Viceminister. Udnævnt i august 2021. Som medlem af regeringen medansvarlig for det syriske regimes voldelige undertrykkelse af civilbefolkningen. 14.11.2016 259. Imad Abdullah SARA (عماد عبدالله صارة) Fødselsdato: 1968 Fødested: Damaskus, Syrien Køn: mand Tidligere informationsminister. Udnævnt i januar 2018. Som tidligere medlem af regeringen medansvarlig for det syriske regimes voldelige undertrykkelse af civilbefolkningen. 26.2.2018 296. Talal AL-BARAZI (alias Barazi) (طلال البرازي) Fødselsdato: 1963 Fødested: Hama, Syrien Køn: mand Tidligere minister for indenrigshandel og forbrugerbeskyttelse. Som tidligere medlem af regeringen medansvarlig for det syriske regimes voldelige undertrykkelse af civilbefolkningen. 16.10.2020 309. Malloul (alias Maloul) HUSSEIN (alias AL-HUSSEIN) (ملول حسين) Fødselsdato: 1950 Fødested: Al-Hasakah Governorate, Syrien Køn: mand Tidligere viceminister. Som tidligere medlem af regeringen medansvarlig for det syriske regimes voldelige undertrykkelse af civilbefolkningen. 6.11.2020«
(2)

Letland fik ved Rådets gennemførelsesafgørelse (EU) 2015/2429 (2) tilladelse til indtil den 31. december 2018 at begrænse fradragsretten for moms til 50 % ved erhvervelse, leasing, erhvervelse inden for Fællesskabet og import af personbiler med en tilladt totalvægt på højst 3 500 kg og med højst otte siddepladser foruden førerens samt ved udgifter til vedligeholdelse og reparation af samt brændstof til sådanne personbiler. Denne tilladelse fritager også afgiftspligtige personer for at sidestille brug af sådanne personbiler til ikkeerhvervsmæssige formål med levering af tjenesteydelser.
(1)

I medfør af artikel 7, stk. 1, i afgørelse 2014/219/FUSP har Den Udenrigs- og Sikkerhedspolitiske Komité (PSC) bemyndigelse til i overensstemmelse med traktatens artikel 38, stk. 3, at træffe de relevante afgørelser med henblik på at udøve den politiske kontrol med og den strategiske ledelse af Den Europæiske Unions FSFP-mission i Mali (EUCAP Sahel Mali), herunder at træffe afgørelse om udnævnelse af en missionschef.
(5)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Christopher REYNOLDS som missionschef for EUCAP Somalia fra den 1. januar 2022 til den 31. december 2022 —